als_Latn dik_Latn sna_Latn
Ndryshimet e Ligjit për transformim të marrëdhënies së punës sot në kuvend
Kuvendi i Republikës së Maqedonisë sot do ta vazhdojë seancën e 39-të. Deputetët duhet të deklarohen, mes tjerash edhe për ndryshimet dhe plotësimet e Ligjit për transformim në marrëdhënie të rregullt pune, me procedurë të shkurtuar Qëllimi i ndryshimeve, të parashtruara nga deputeti Kërsto Mukoski, janë rregullimi i transformimit në marrëdhënie pune në kohë të pacaktuar pune edhe të personave të cilët kanë pasur ndërprerje të marrëveshjes me të cilën janë angazhuar për kryerje të punës për shkak të shtatzënisë ose lindjes dhe të cilët kanë marrëveshje të vlefshme në momentin e transformimit të marrëdhënies së punës.
Me ndryshimet parashihet formim i Komisionit i cili do të jep konfirmim për kushtin dhe kohëzgjatjen e periudhës për ndërprerje për shkak të shtatzënisë ose lindjes.
Gjithashtu do të rritet afati në të cilin institucionet janë të obliguar të arrijnë marrëveshje për bazimin e marrëdhënies së punës në kohë të pacaktuar, gjegjësisht të sjellin vendim për punësim me personat e angazhuar me marrëveshje Në këtë seancë në rend dite janë edhe vendimet për miratimin e Planit financiar të Radio televizionit të Maqedonisë për vitin 2015, të Programit vjetor për punë dhe zhvillim të Agjencisë për rregullimin e sektorit hekurudhor për vitin 2015 dhe të Programit vjetor për punë të Agjencisë për posta për vitin 2015.
als_Latn als_Latn als_Latn als_Latn